open-index/open-wikipedia-markdown huggingface dataset:
Gloucesterkaas

**Gloucester** is ’n tradisionele, halfharde kaas wat sedert die 16de eeu in Gloucestershire, Engeland, gemaak is, op ’n tyd slegs van die melk van die eens byna uitgestorwe Gloucesterbees.

## Soorte 
duimnael|links|220px|Cotswold en kraakbeskuitjies.

Daar is twee soorte gloucesterkaas: enkel en dubbel. Albei soorte het ’n natuurlike buitelaag en ’n halfharde tekstuur.  Die enkelkaas is egter krummelriger, ligter van tekstuur en het ’n laer vetinhoud. Die dubbelkaas word vir langer verouder en het ’n sterker, gekruider smaak. Dit is ook effens harder. Albei word in ronde vorms vervaardig, maar dubbelgloucester is groter. Tradisioneel was die dubbelkaas duurder en is dit uitgevoer, terwyl die enkelkaas gewoonlik in Gloucestershire self geëet is.

Dubbelgloucester word dikwels met ander bestanddele gemeng. Een variëteit word gemaak deur dit met gras- en sprietuie te meng; dit word bemark as cotswoldkaas, hoewel dit nie ’n tradisioneel Engelse kaasnaam is nie. Dié kaas het na bewering dieselfde kleur as Cotswoldsteen, ’n Jurassiese kalksteen.

## Name 
Die rede hoekom die twee soorte kaas "enkel" en "dubbel" genoem word, is nie seker nie. Die hoofteorieë is: 
* dat die romerige melk twee keer afgeroom moes word vir die dubbelvariëteit; 
* dat die room van die oggend se melk by die aand se melk gevoeg is; of 
* dat die dubbelvariëteit gewoonlik twee keer so hoog soos die enkelvariëteit is.

## Verwysings 
## Eksterne skakels 
*
*15px Hierdie artikel is vertaal uit die Engelse Wikipedia
Gorgonzola

**Gorgonzola** is ’n Italiaanse bloukaas wat van onafgeroomde koeimelk gemaak word. Dit kan botteragtig maar ferm wees, asook krummelrig en taamlik sout, met ’n skerperige smaak vanweë die blou are.

## Vervaardiging 
[duimnael|links|200px|Pizza Trieste met gorgonzola en [appels.]]

Die kaas word vandag hoofsaaklik in die Noord-Italiaanse streke Piëmont en Lombardye vervaardig. Volroommelk word gebruik en bakterieë en spore van die swam *Penicillium glaucum* word bygevoeg. Soms word *Penicillium roqueforti*, wat in die maak van Roquefort gebruik word, ook bygevoeg. Die wei word dan verwyder en die wrongel teen lae temperature verouder.

Tydens die verouderingsproses word metaalpenne vinnig ingesteek en verwyder; dit skep lugkanale, wat toelaat dat die skimmel groei en die kaas sy kenmerkende blou are gee. 

Gorgonzola word gewoonlik tussen drie en vier maande verouder. Die lengte van die verouderingsproses bepaal hoe hard dit word; dit word harder hoe ryper dit word. Daar is twee soorte gorgonzola, wat afhang van hul ouderdom: gorgonzola dolce (ook soet gorgonzola genoem) en gorgonzola piccante.

Volgens Italiaanse wetgewing kan net kase wat in sekere provinsies gemaak word, die naam gorgonzola hê.

## Verbruik 
Gorgonzola kan op baie maniere geëet word. Dit kan in die laaste stadiums van die bereiding in ’n risotto gesmelt word, of saam met polenta voorgesit word. 

Pasta met gorgonzola word oral in Italië geniet; dit gaan gewoonlik saam met kort pastasoorte soos penne. Dit word ook op ’n pizza geniet, veral vierkaaspizza, en soms in slaaie.

## Verwysings 
## Eksterne skakels 
* Consortium for the Protection of Gorgonzola Cheese 
*
*15px Hierdie artikel is vertaal uit die Engelse Wikipedia
2017 Meksikaanse Grand Prix

Die **2017 Formule Een Meksikaanse Grand Prix** is op 29 Oktober 2017 op die Autódromo Hermanos Rodríguez in Meksikostad, Meksiko beslis. Dit was die agtiende wedren van die kampioenskapseisoen en die derde keer sedert 1992 wat dit in Meksiko plaasgevind het.

## Bande verskaf deur Pirelli 
Pirelli het die volgende bande aan alle spanne beskikbaar gestel in Meksiko.

## Vrye oefening 
## Kwalifisering 
Sebastian Vettel het Ferrari se vierde voorwegsprong van die seisoen behaal deur die Red Bull-bestuurder Max Verstappen in die laaste minuut te klop. Lewis Hamilton het die derde plek vir Mercedes behaal, met sy spanmaat Valtteri Bottas vierde. Ferrari se Kimi Räikkönen het vyfde gekwalifiseer terwyl die Force India-bestuurder Esteban Ocon daarin geslaag het om voor Daniel Ricciardo se Red Bull in die sesde plek te kwalifiseer. Die top 10 word afgesluit deur die Renault-bestuurders Nico Hülkenberg en Carlos Sainz jr. en die ander Force India van Sergio Pérez. 

Toro Rosso-bestuurder, Pierre Gasly en McLaren-bestuurders Fernando Alonso en Stoffel Vandoorne, het onderskeidelik vyf, twintig en vyf-en-dertig wegspringplekke as straf ontvang. Hulle moes almal dele van hul enjins laat vervang.
Later is Daniel Ricciardo van die Red Bull-span en die ander Toro Rosso-bestuurder, Brendon Hartley, ook vir dieselfde oortreding gestraf.

## Renuitslag 
## Puntestand na die Grand Prix 
### Renjaers 
### Vervaardigers 
## Nota's
2017 Verenigde State Grand Prix

Die **2017 Formule Een Verenigde State Grand Prix** het op 22 Oktober 2017 op die Circuit of the Americas in Austin, Texas plaasgevind. Dit was die sewentiende wedren van die kampioenskapseisoen gewees.

## Bande deur Pirelli beskikbaar gestel 
## Vrye oefening 
**Toetsbestuurders tydens vrye oefening 1:** Sean Gelael (Toro Rosso) Charles Leclerc (Sauber-Ferrari)

## Kwalifisering 
Lewis Hamilton behaal vir Mercedes sy elfde voorste wegspringplek van die seisoen. Sebastian Vettel kwalifiseer vir Ferrari in die tweede plek, terwyl Valtteri Bottas die derde beste tyd behaal. Red Bull-renjaer Daniel Ricciardo het vierde gekwalifiseer met dieselfde tyd as die tweede Ferrari van Kimi Räikkönen, maar kry die vierde plek omdat hy sy tyd eerste aangeteken het. Max Verstappen van Red Bull plaas die sesde vinnigste tyd neer, voor die Force India van Esteban Ocon. Carlos Sainz jr. is agtste met sy eerste kwalifisering vir sy Renault F1-span. Die top-10 word afgesluit deur McLaren-renjaer Fernando Alonso en Force India-renjaer Sergio Pérez.

McLaren-renjaer Stoffel Vandoorne, Max Verstappen, Renault-renjaer Nico Hülkenberg en Toro Rosso-renjaer Brendon Hartley kry elk na afloop van die kwalifisering 'n straf van onderskeidelik vyf, vyftien, twintig en vyf-en-twintig plekke op die rooster, omdat hulle verskeie dele van hul enjins moes ruil. Haas-renjaer Kevin Magnussen ontvang drie plekke straf omdat hy Sergio Pérez opgehou het, wat op daardie oomblik met 'n kwalifiseringsrondte besig was. Lance Stroll is ook hiervoor gestraf; die jong Williams-renjaer het per ongeluk in Romain Grosjean se pad beland.

## Renuitslag 
## Puntestand na die Grand Prix 
### Renjaers 
### Vervaardigers 
## Verwysings
Ricotta

**Ricotta** is ’n Italiaanse weikaas wat van die wei van ’n skaap, koei, bok of Italiaanse waterbuffel deur die byvoeging van vars melk of room en suurlemoensuur gemaak word. Die wei is wat oorbly nadat kaas gemaak is - in Italië hoofsaaklik pecorino, mozzarella of provolone. 
duimnael|links|*Ricotta salata* of gesoute ricotta is van 'n vaste tekstuur. Hierdie variant word gepers en gedroog en eers deur 'n verouderingsproses gevorm
Ricotta beteken letterlik "weer gekook". Die proteïen kan geoes word as die wei eers toegelaat is om suurder te word deur bykomende gissing (deur dit vir 12–24 uur teen kamertemperatuur te los).  Dan word die versuurde wei verhit totdat dit byna kook. Die kombinasie van ’n lae pH en hoë temperatuur laat die proteïen van karakter verander en veroorsaak dat dit afsak, en so vorm ’n fyn wrongel. Nadat dit afgekoel is, word dit geskei deur die vloeistof deur ’n fyn doek te gooi; die wrongel bly dan agter.

Ricottawrongel is roomwit van kleur en effens soet. Die vetinhoud hang af van die soort melk wat gebruik is. In hierdie vorm is die tekstuur soortgelyk aan dié van sekere maaskase, maar taamlik ligter. Dit verderf gou, hoewel daar ook variasies is wat veel langer hou.

## Gebruike 
Nes mascarpone in Noord-Italiaanse kookkuns, is ricotta ’n gunstelingbestanddeel in baie Italiaanse nageregte, soos kaaskoek en cannoli. Verskeie soorte koekies bevat ook ricotta.

Die kaas kan geklits en met geurmiddels soos suiker, kaneel, aarbeie en soms sjokoladekrummels gemeng word vir ’n nagereg. Dit word ook dikwels in soutgeregte soos pastas en pizzas gebruik. Soms dien dit in slaaie as plaasvervanger vir mayonnaise of in souse as ’n verdikker.

## Verwysings 
## Eksterne skakels 
* Bestanddele en produkinligting 
*
*15px Hierdie artikel is vertaal uit die Engelse Wikipedia
Red Leicester

**Red Leicester** is ’n Engelse kaas wat nes cheddar gemaak word, maar dit is krummelriger. Dit word op drie tot 12 maande verkoop. Die buitelaag is rooi-oranje met ’n poeierige skimmel op. Sedert die 18de eeu word dit tydens die vervaardiging oranje gekleur met anatto-ekstrak, ’n kleursel uit die saad van die orleaanboom. 

Dit is ’n koeimelkkaas, wat sy oorsprong in Leicestershire, Engeland, gehad het. Die naam kom van die stad Leicester. Tradisionele wiele kaas is redelik ferm en droog, met ’n tekstuur wat gebraai kan word en ’n effens soet, verouderde smaak wat sterker word hoe ryper die kaas is. Blokke kaas is vogtiger en het ’n effens soet nasmaak en ’n romerige tekstuur. Die kaas het ’n effens neuterige smaak. 

Hoewel Red Leicester jonk of beleë kan wees, enigiets tussen vier en nege maande oud, is die jong kase se smaak baie matig. Hulle het tot ses maande nodig om ’n skerper smaak te ontwikkel. 

## Geskiedenis 
Die kaas is oorspronklik op plase in Leicestershire gemaak van melk wat oorgebly het nadat al die nodige stilton gemaak is. Dit is oorspronklik met wortel- of beetsap gekleur.

Dit is ook **Leicestershirekaas** genoem, maar het later Red Leicester geword om dit te onderskei van "White Leicester", wat in oorlogstye gemaak is maar in die 1940's as minderwaardig beskou is; kleurstowwe is in dié tyd verbied.

## Verwysings 
## Eksterne skakels 
* Inligting oor Red Leicester
* Cheese.com
*
*15px Hierdie artikel is vertaal uit die Engelse Wikipedia
Sloane Stephens

**Sloane Stephens** (gebore 20 Maart 1993 in Plantation, Florida) is 'n Amerikaanse tennisspeler. Sy het agt WTA-enkeltitels gewen en haar eerste groot oorwinning tydens die Amerikaanse Ope van 2017 behaal. Met hierdie oorwinning het sy die laagste gekeurde speler geword (83) om die vroue-enkelspelstitel in te palm, asook die eerste Amerikaanse vrou naas die Williams-susters wat die toernooi sedert Jennifer Capriati in 2002 gewen het.

Stephens het ook die halfeindrondte van die Australiese Ope in 2013 behaal, waar sy Serena Williams in die kwarteindrondte verslaan het. Sy het haar eerste enkelspeltitel by die Citi Open in 2015 gewen. Haar hoogste posisie op die wêreldranglys is nommer 3.

## Grand Slam-rekord 
[duimnael|links|upright|Sloane Stephens tydens die [Wimbledon-kampioenskap in 2012]]
duimnael|links|upright|Sloane Stephens tydens die Washington Open in 2011
Die tabel toon Stephens se prestasie tydens elk van die Grand Slam-toernooie in enkelspel vir vroue waaraan sy deelgeneem het:

## Verwysings 
## Eksterne skakels 
*  Amptelike webwerf
*  Sloane Stephens se ITF-profiel
*  Sloane Stephens se WTA-profiel
*
Pecorino

**Pecorino** is ’n groep harde Italiaanse kase wat van ooimelk gemaak word. Die naam kom van die Italiaanse woord *pecora*, "skaap". Dit is lekker saam met enige wyn.

Van die ses hoofvariëteite, wat almal deur wetgewing van die Europese Unie beskerm word, is pecorino romano moontlik die bekendste buite Italië. Die meeste kase word op die eiland Sardinië vervaardig, hoewel dit ook in Lazio en die Toskaanse provinsies Grosseto en Siena (hier veral in Pienza) gemaak mag word. Antieke Romeinse skrywers het reeds oor die kaas en die vervaardigingstegniek geskryf.

Die vyf ander beskermde beleë kase is pecorino sardo, pecorino toscano (wat Plinius die ouere reeds in sy *Natuurgeskiedenis* genoem het), pecorino siciliano, pecorino di filiano en pecorino crotonese.

## Style 
Al die kase word in ’n verskeidenheid style gemaak wat afhang van hoe lank hulle verouder het. Die meer beleë kase word *stagionato* genoem en is harder, maar steeds krummelrig; hulle het botterige en neuterige smake. Die twee ander soorte, *semi-stagionato* en *fresco*, het ’n sagter tekstuur en matiger smaak.

## Verwysings 
## Eksterne skakels 
*
*15px Hierdie artikel is vertaal uit die Engelse Wikipedia
Houtbosloop

Die **Houtbosloop** is 'n takrivier van die Krokodilrivier in  Mpumalanga in Suid-Afrika.
Dit vloei net suid van die Sudwalagrotte verby, voordat dit teenaan die N4-snelweg by Montrose by die Krokodilrivier aansluit.

## Oorsprong 
* 

## Monding 
* 

## Sytakke 
*Beestekraalspruit
*Blystaanspruit
GaMoloi

**GaMoloi** is 'n landelike nedersetting in die Makhuduthamaga Plaaslike Munisipaliteit, Sekhukhune in die Limpopoprovinsie van Suid-Afrika.

## Verwysings
Maasdamkaas

**Maasdam** is ’n Nederlandse kaas in die Switserse styl. Dit word van koeimelk gemaak en minstens vier weke verouder. Dit word vinniger ryp as ander Nederlandse kase.

Maasdam het gate in vanweë die verouderingsproses en ’n gladde, geel skil. Soms kry dit ’n buitelaag van was soos gouda. Die kaas is geskep om mee te ding met die gewilde Switserse emmentaler wat die prys en die duur van vervaardiging betref. Die resultaat was ’n soet en neuterige kaas, wat sagter as emmentaler is vanweë die hoë voginhoud. Dit is onder meer ideaal vir ontbyt.

Die styl is in 1984 deur die Baars-maatskappy bekendgestel, maar word nou ook deur ander Nederlandse maatskappye vervaardig onder die naam maasdammer. Dit is genoem na die dorp Maasdam in die Suid-Hollandse munisipaliteit Hoeksche Waard.

## Verwysings 
## Eksterne skakels 
*
*15px Hierdie artikel is vertaal uit die Engelse Wikipedia
Professor

duimnael|'n Professor verduidelik wiskundige begrippe aan sy studente.

**Professor** (afgekort prof.) is 'n akademiese rang (of dan titel) by universiteite en ander tersiêre onderwys- en navorsingsinstellings. Die woord *professor* kom uit Latyn, waar dit "iemand wat professeer" beteken en na 'n kenner in die kunste of wetenskap, of 'n onderwyser van die hoogste rang verwys.

## Eksterne skakels 
*
Piet Cloete

Dr. **Petrus Cornelius (Piet) Cloete** (14 Julie 1928 – 21 September 1991) was van 4 Februarie 1961 tot 30 Maart 1980 predikant in vier NG gemeentes en van 1 April daardie jaar tot hy sy emeritaat op 22 Junie 1988 ontvang het, predikant in sinodale diens met opdrag ampsbediening en evangelisasie in die NG Kerk in die OVS. Hy het die Vrystaatse Kerk sedert 1962 op 'n wye terrein gedien en staan onder andere bekend as die eerste predikant in die provinsie wat in 1967 met die kleingroepbespreking in wyksbyeenkomste begin het. 

## Herkoms en opleiding 
Cloete het op 'n plaas by Niekerkshoop grootgeword (waar hy ook gebore en gedoop is) en moes die Hoërskool Griekwastad in st. 8 verlaat ná sy pa se dood. Deur deeltydse studie, terwyl hy werksaam was by die Suid-Afrikaanse Spoorweë en Hawens en die departement van justisie, kon hy sy matriek in 1947 behaal. Sewe jaar later het hy voltyds op Stellenbosch gaan studeer. Nadat hy sy studie aan die Kweekskool voltooi het, is hy in 1960 gelegitimeer. 

## Gemeentebediening 
Sy eerste gemeente was Johannesburg-Oos, die sogenaamde Irenekerk, waar hy op 4 Februarie 1961 bevestig is, destyds nog in die ou kerk wat vroeg in die 1970's afgebreek is. Ná net meer ’n jaar is hy in April 1962 Vrystaat toe as predikant van die NG gemeente Vrede-Wes, en in April 1967 na Bloemfontein as leraar van die NG gemeente Hugenoot. In dié tyd het hy die grade M.A. en D.Phil. (1972) aan die Universiteit van die Vrystaat behaal. Sy D.Phil.-skripsie, met die titel, "Grondbeginsels van die normatiewe estetika", is onder leiding van prof. P de B Kock afgehandel.

Tien jaar later, in Januarie 1977, stig hy saam met die NG gemeente Noordrand af en word hul eerste predikant. Eindelik aanvaar hy op 1 April 1980 die amp as predikant in sinodale diens: ampsbediening en evangelisasie van die Vrystaatse NG Kerk. Intussen was hy ook vir 'n termyn aktuarius van die Vrystaatse Sinode.

## Aftrede 
Weens swak gesondheid moes hy op 22 Junie 1988 sy emeritaat aanvaar, maar toe die sinodale kommissie besluit om sy pos tydelik te bevries, het hy ingestem om die werk deeltyds voort te sit tot die Vrystaatse Sinode weer in September 1991 sou vergader. Midde-in swak gesondheid en voortdurende mediese behandeling het hy die werk vlot laat verloop, aldus ds. J.F. le Roux in die NG Kerk se Jaarboek 1992.

Dr. Cloete het in 1973 ’n ernstige hartaanval oorleef. Hy is op 21 September 1991 in Bloemfontein oorlede ná 'n siekte toe hy ná die Vrystaatse Sinode van 1991 griep opgedoen en later in die week ook dubbele longontsteking gekry het, waaraan hy oorlede is. Sy begrafnis was uit die NG gemeente Bloemfontein-Noord (die Klipkerk) en ds. Thinus le Roux van die NG gemeente Andrew Murray Bloemfontein het die diens gelei.

Hy is op 25 Januarie 1957 te Calvinia getroud met me. M.C.J. (Matty) Visagie (gebore 1 Mei 1931). Die egpaar het 'n dogter, Minda (gebore 5 Augustus 1970).

## Bronne 
*  Maree, W.L. 1985. *Jaarboek 1985 van die Nederduitse Gereformeerde Kerke*. Pretoria: Tydskriftemaatskappy van die Nederduitse Gereformeerde Kerk.
* Telefoniese gesprek met mev Matty Cloete op 4 Oktober 2017
* Sterftekennisgewing van dr PC Cloete
In-N-Out Burger

**In-N-Out Burgers** is 'n Amerikaanse ketting van kitskosrestaurante met takke meestal in die suidwestelike dele van Amerika. Dit is in 1948 in Baldwin Kalifornië gestig deur Harry Snyder en Esther Snyder. Die ketting hoofkwartier is tans in Irvine, Kalifornië en het uitgebrei buite Suid-Kalifornië na die res van Kalifornië, sowel as in Arizona, Nevada, Utah, Texas en Oregon. Die eienaar is tans Lynsi Snyder, die enigste kleinkind van Snyders.

## Geskiedenis
In-N-Out se eerste afdeling is in 1948 deur die Snyders in die Los Angeles-voorstad van Baldwin Park geopen. Die restaurant was die eerste "drive-thru" restaurant in Kalifornië, waardeur bestuurders via 'n tweerigting-luidsprekers bestellings kan plaas. Dit was 'n nuwe en unieke idee.

In Januarie 2015 het In-N-Out sy 300ste restaurant, in Anaheim, Kalifornië, geopen. Teen die tyd van die opening het die maatskappy US$558 miljoen gegenereer in jaarlikse verkope en byna 18 000 mense werk verskaf in Kalifornië, Nevada, Utah, Texas en Arizona.

In-N-Out Burger het gekies om 'n private maatskappy te bly en nie openbaar te wees nie; een rede is die vooruitsig dat gehalte konsekwentheid in gevaar gestel word deur oormatige vinnige besigheidsgroei. Die maatskappy se sakepraktyke is opgemerk vir hul personeelgesentreerde optrede. Byvoorbeeld, In-N-Out is een van die min kitskoskettings in die Verenigde State om sy werknemers meer te betaal as staats- en federale mandate minimumloon riglyne - van US$11 per uur in Kalifornië, vanaf Mei 2017. Die In-N-Out restaurantketting het 'n hoogs lojale kliëntebasis ontwikkel.

## Produkte 
duimnael|250px|Burgers
Die In-N-Out-spyskaart bestaan uit drie burgervariëteite: hamburger, kaasburger en "Double-Double" (twee hamburgerpatties en twee skywe kaas). Aartappelskyfies en drankies is beskikbaar. Die burgers kom met blaarslaai, tamatie, met of sonder uie en 'n sous.

Tot 2005 het In-N-Out burger bestellings van enige grootte deur die byvoeging van patties en skywe kaas teen 'n bykomende koste gemaak. 'n Besonderse voorval met 100x100 (100 patties, 100 snye kaas) het in 2004 plaasgevind. 

## Verwysings 
## Eksterne skakels 
*
Klavierconcerto nr. 7 (Mozart)

Die **Konsert vir drie klaviere en orkes** in F-majeur, nr. 7, K. 242 is een van drie klavierkonserte wat Wolfgang Amadeus Mozart in 1776 op die ouderdom van 20 gekomponeer het. Die oorspronklike weergawe, wat in Februarie 1776 voltooi is, is vir drie klaviere geskryf. Hy het dit in 1780 in Salzburg egter vir twee klaviere herskryf, en dit is gewoonlik hierdie nuwer weergawe wat vandag opgevoer word.

Die konsert word "Lodron" genoem omdat dit in opdrag van grafin Antonia Lodron vir haar en haar twee dogters, Aloysia en Giuseppa, geskryf is.

Die partituur is geskryf vir drie soloklaviere, twee hobo's, twee natuurhorings, en strykinstrumente.

Die konsert bestaan uit drie bewegings:

# Allegro
# Adagio
# Rondo: Tempo di minuetto

Cuthbert Girdlestone bespreek hierdie konsert in sy *Mozart and his Piano Concertos*. Hy vergelyk een van die temas uit die stadige beweging met soortgelyke temas wat in latere konserte in 'n meer ontwikkelde vorm verskyn – veral Klavierkonsert nr. 25.

## Bronne 
* Girdlestone, Cuthbert. *Mozart and his Piano Concertos.* 2nd uitgawe. 1952: Norman, University of Oklahoma Press. Heruitgegee deur Dover Publications, 1964, .

## Sien ook 
* Lys van klavierkonserte van Wolfgang Amadeus Mozart

## Eksterne skakels 
* 
* 
* ArtikelAlfred Einstein se *Mozart: His Character, His Work* word aangehaal. Einstein bespreek die werk kortliks – twee lyne uit twee bladsye – en hy verwerp dit as een van Mozart se mindere konserte met klavier.
*
Halloumi

**Halloumi** (IFA: /ħalˈluːmi/; Grieks: χαλλούμι; Arabies: حلوم *ḥallūm*) is ’n halfsagte, onverouderde, gepekelde kaas van Siprus wat van ’n mengsel van bok- en skaapmelk, en soms koeimelk, gemaak word. Dit het ’n hoë smeltpunt en kan dus maklik gebraai of gerooster word. 

Halloumi word met stremsel verhard en is ongewoon in die sin dat geen suur of suurvervaardigende bakterie gebruik word in die bereiding daarvan nie. Die kaas is veral gewild in Siprus, die Levant, Griekeland, Turkye en Brittanje.

## Etimologie 
Die naam "halloumi" is afgelei van die Egipties-Arabiese woord, wat weer kom van die Koptiese *halom* of *alom* ("kaas"), wat verwys na ’n kaas wat in die Middeleeue in Egipte geëet is. In moderne Egipte is *hâlûmi* soortgelyk aan die Sipriotiese "halloumi"; dit word óf vars óf gepekel en gekruie geëet.
duimnael|links|220px|Gebraaide halloumi.

## Volgens streek 
### Siprus
Halloumi het in die tyd van die Middeleeuse Bisantium (395-1191) in Siprus ontstaan en is daarna regdeur die Midde-Ooste geëet.

Die kaas is wit en het ’n kenmerkende laagtekstuur, soortgelyk aan mozzarella. Dit het ’n sout smaak. Dit word in sy natuurlike vloeistof met soutwater gebêre en kan tot ’n jaar hou as dit benede  gestoor word. Dit word met mentblare verkoop omdat dit dan varser en geuriger bly.

### Midde-Ooste 
Halloumi word gereeld geëet in baie dele van die Levant soos Libanon, Turkye, Sirië, Palestina, Jordanië, Israel, Egipte en Irak. Dit is gewild vir ontbyt saam met geregte soos hummus, falafel en khubz. In Israel word dit soms in olyfolie gebraai en vir ontbyt voorgesit saam met meze. Dit word ook saam met vis geëet.

## Verwysings 
## Eksterne skakels 
*
*15px Hierdie artikel is vertaal uit die Engelse Wikipedia
Daimler

**Daimler AG** (Duits: [ˈdaɪmlɐ aːˈɡeː], , voorheen **DaimlerChrysler AG**, is 'n transnasionale maatskappy in die motor-industrie. Voor die samesmelting met Chrysler het die besigheid **Daimler-Benz AG** geheet. Die fabrikaat sluit groot en duur motorvoertuie in, met 'n reputasie dat welgestelde, ouer mense dit graag bestuur.

In 2014 was die maatskappy se omset € 130 miljard en het hulle 2,5 miljoen voertuie vervaardig, waarvan 1,7 miljoen passasiersmotors was. In dieselfde jaar het die maatskappy 280&nbsp;000 werknemers in diens gehad, waarvan ongeveer 180&nbsp;000 in Europa was.
* Mercedes-AMG
* Smart

### Vragmotors 
* Mercedes-Benz
* *Freightliner*
* *Western Star*
* *Saurer*
* *Sterling*
* *Mitsubishi Fuso*

### Busse 
* *Evobus*
** Mercedes-Benz
** *Setra*

### Dienste 
* Motoronderdele *Car2Go*

## Verwysings 
## Eksterne skakels 
*  Amptelike webwerf
*
Stilton

**Stilton** is ’n Engelse kaas waarvan daar twee soorte is: blou, wat bekend is vir sy sterk smaak en reuk, en die minder bekende wit. Albei word in Europa beskerm; net kase wat in Derbyshire, Leicestershire en Nottinghamshire volgens streng regulasies gemaak word, mag die naam "stilton" kry. Die kaas wat deesdae gemaak word op die dorp Stilton (wat nou in Cambridgeshire val en van waar die naam kom) kan dus nie as stiltonkaas verkoop word nie.

## Vervaardiging 
links|220px|duimnael|Bloubessie- wit stilton.

Blou stilton se kenmerkende blou are word verkry deur die kors van die kaas met staalnaalde te deurboor; dit laat lug in die kaas instroom. Die vervaardiging en verouderingsproses duur sowat 9 tot 12 weke. Plaaslike, gepasteuriseerde melk word gebruik.

Net ses melkerye kan stilton maak: drie in Leicestershire, twee in Nottinghamshire en een in Derbyshire. Hulle word onderwerp aan gereelde oudits deur ’n onafhanklike agentskap.

## Verbruik 
Blou stilton word dikwels saam met seldery of pere geëet. Dit word ook gebruik om groentesop mee te geur, veral romerige seldery- of broccolisop. Dit word ook saam met kraakbeskuitjies of brood geniet, ’n kaassous kan daarvan gemaak word om oor ’n steak te eet of dit kan in ’n slaai gekrummel word. Port of sjerrie gaan goed saam daarmee. 

Die buitelaag van die kaas vorm natuurlik tydens die verouderingsproses en is ten volle eetbaar, anders as die buitelaag van kase soos edam.

## Verwysings 
## Eksterne skakels 
*Stilton Cheesemakers' Association
*
*15px Hierdie artikel is vertaal uit die Engelse Wikipedia
2017 Brasiliaanse Grand Prix

Die **2017 Formule Een Brasiliaanse Grand Prix** is op 12 November 2017 op die Autódromo José Carlos Pace in São Paulo, Brasilië beslis. Dit was die negentiende wedren van die kampioenskapseisoen gewees.

## Bande verskaf deur Pirelli 
Pirelli het die volgende bande aan alle spanne beskikbaar gestel in Brasilië

## Vrye oefening 
## Kwalifisering 
Mercedesrenjaer Valtteri Bottas behaal sy derde voorste wegspringposisie van die seisoen. Die Ferrarijaers Sebastian Vettel en Kimi Räikkönen kwalifiseer tweede en derde, met die Red Bull-duo Max Verstappen en Daniel Ricciardo in die vierde en vyfde plek. Force India-renjaer Sergio Peres behaal sesde plek, voor McLarenjaer Fernando Alonso. Lewis Hamilton het in die eerste deel van die kwalifisering gebots en begin sodoende vanuit die laaste plek.

Na afloop van kwalifisering ontvang Daniel Ricciardo en die Toro Rosso-bestuurders Brendon Hartley en Pierre Gasly respektiewelik tien, tien en vyf-en-twintig roosterplekke straf omdat hulle almal verskeie dele van hul motors moes ruil. Williamsjaer Lance Stroll kry 'n straf van vyf roosterplekke omdat hy sy ratkas geruil het.

## Renuitslag 
## Puntestand ná die Grand Prix 
### Renjaers 
### Vervaardigers 
## Verwysings
Gluten

[duimnael|Voorbeelde van glutenbronne: (kloksgewys van bo) [koringmeel, spelt, gars en rog.]]

**Gluten** (van die Latynse woord *gluten*, "gom") is ’n groep proteïene wat in die endosperm van verskeie graansoorte soos koring en rog aangetref word. Ander graansoorte waarin dit voorkom, is gars, hawer en verwante spesies, asook produkte wat daarvan gemaak word, soos mout. Gluten maak deeg elasties, help dit rys en gee aan die eindproduk sy taaierige tekstuur.

In ’n klein deel van die algemene publiek veroorsaak gluten seliaksiekte en ander soorte glutenonverdraagsaamheid. Die mate waarin hawer dit veroorsaak, hang van die kultivar af. Baie soorte hawerprodukte word ook kruisbesmet met ander glutenbevattende grane.

Die proteïene van ander graansoorte soos mielies en rys word ook soms glutens genoem, maar dit verskil van ware gluten.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Colmesnil-Manneville

**Colmesnil-Manneville** is 'n Franse dorp in die département Seine-Maritime (région Normandië), suidwes van Dieppe, met sowat 100 inwoners (2014).

Die dorp is geleë in die Pays de Caux. 

## Naburige munisipaliteite 
## Demografie
Joubertspruit, Mpumalanga

Die **Joubertspruit** is 'n takrivier van die Elandsrivier in Mpumalanga in Suid-Afrika. Die samevloei is by Waterval Onder.

## Oorsprong 
* 

## Monding 
*
Natriumsianaat

**Natriumsianaat**&nbsp;(NaOCN) is 'n wit kristallyne vastestof wat 'n rhomboëdriese kristalstruktuur (trigonale kristalstelsel) by kamertemperatuur aanneem.

## Voorbereiding 
Natriumsianaat kan deur middel van die reaksie tussen ureum en natriumkarbonaat berei word, of deur die oksidasie van natriumsianied. Dit kan gedoen word deur suurstof deur gesmelte natriumsianied te borrel:
: 2 NaCN + O2 → 2 NaOCN
Een van die meer onlangse sintesemetodes is 'n wysiging van 'n sinteseproses vir&nbsp;langkettingalkohole. In plaas daarvan dat die reaksie met water geblus word, word&nbsp;ammoniak&nbsp;bygevoeg. Daardeur gaan die ammoniak oor in&nbsp;sianaat, en dit slaan uit die oplossing neer. Die neerslag is 95-97% suiwer met spore van waterstofkarbonaat. Nadat die neerslag met water afgespoel word, bly 'n baie suiwer natriumsianaat agter.

## Kristalstruktuur 
NaOCN kristalliseer in 'n romboëdriese struktuur. Litium word deur ses koolstof- of stikstofatome omring. Die  ione is lineêr en gerangskik in die rigting van die drietallige as. Hulle oriëntasie is waarskynlik ewekansig verdeel. Dit is nogtans met X-straaldiffraksie moeilik om te bepaal. Elke suurstof- en stikstofatoom is gekoörineer aan drie litiumatome. Dit is isomorfies met litiumsianaat, maar nie met KOCN nie.

## Mediese toepassings 
Natriumsianaat is 'n nuttige reagens vir die vervaardiging van asimmetriese ureumderivate, wat 'n verskeidenheid van biologiese aktiwiteite&nbsp;het, meestal as arielisosianaat tussenverbindings.

Sulke tussenverbindings sowel as natriumsianaat word in medisyne gebruik om kankerverwekkende effekte op die liggaam om te keer, veral by mense met sekelselanemie. Dit blokkeer ook sekere reseptore vir melanien wat getoon is om met vetsug te help. In die meeste gevalle word die intermediêre wat met natriumsianied geproduseer word, egter slegs vir medisinale studies gebruik. In die geval van sekelsel-anemie en anti-kankerverwekkende navorsing was natriumsianaat self die verbinding van belang.

## Verwysings
Lawotsjkin La-5

Die **Lawotsjkin La-5** is 'n Russiese vegvliegtuig wat ontwikkel is uit die *Lawotsjkin LaGG-3* en tydens die Tweede Wêreldoorlog diens gedoen het. In 1941 is die *LaGG-3* se V12-motor vervang met 'n tweery, M-82 14-silinderstermotor en dit het gelei tot die *La-5*. Daar was ook ander verbeteringe aangebring wat gelei het tot beter vermoë en togafstand.

Die *Lawotsjkin La-5FN* was ook feitlik uit hout gebou, tog was dit een van die beste Russiese vegvliegtuie van die Tweede Wêreldoorlog. Die Shvestov M-82 motor het oor 'n tweestadium superaanjaer beskik wat 'n maksimumsnelheid van 648&nbsp;km/h verseker het. Die vliegtuig was beweeglik, rats en kon beter presteer as alle ander Russiese vegvliegtuie asook die meeste Duitse vliegtuie. Dit was toegerus met twee 20&nbsp;mm kanonne. Die *La-5FN* was vir nog 'n dekade in gebruik na die Tweede Wêreldoorlog totdat hulle vervang was met straalvliegtuie.

Daar was verdere ontwikkeling met die *La-5FN* gedoen in 1943, die gewig is verminder, die aerodinamika verbeter en dit het gelei tot die *Lawotsjkin La-7* onderskepping vliegtuig, waarvan 5,500 gebou was.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Redfoo

**Stefan Kendal Gordy**, beter bekend onder die Redfoo-kuns naam. Hy is 'n Rapper, DJ, Amerikaanse rekord produsent, jonger seun van Barry Gordy. Hy word onthou as die helfte van LMFAO, vir die maak van liedjies soos "Party Rock Anthem" en "Sexy and I Know It". Sy eerste solo-sanger is "Let's Get Ridiculous" en "New Thang"
Portstewart

**Portstewart** is 'n nedersetting in die graafskap Londonderry, Noord-Ierland, met 'n bevolking van 8&nbsp;029 volgens die sensus van 2011. Net soos sy buurdorp Portrush is Portstewart 'n gewilde strandoord en klein seehawe.

Portstewart Strand, 'n goue sandstrand wat oor 'n lengte van twee myl strek en veral by branderplankryers gewild is, word deur sy eienaar, die National Trust, bestuur.

## Verwysings
Sinclair House, Belfast

200px
'''Sinclair HouseSinclair's Department Store**
----
**Verdiepings**
5
----
**Voltooiing**
19261936 (Art Deco-uitbreiding)
----
**Argitekte**
James Scott
----
**Opdraggewer'''
Sinclair's Department Store
----
**Straatadres**
89–101 Royal Avenue
SBD
Belfast, Noord-Ierland
----
**Argitektoniese besonderheid**
Uitstekende voorbeeld van modernistiese en Art Deco-boukuns in Ierland

**Sinclair House**, ook bekend as '''Sinclair's Department Store'*, is een van die uitstekendste voorbeelde van modernistiese en Art Deco-boukuns in Ierland. Die gebou het in 1926 in Belfast se middestad in Royal Avenue, op die hoek van Royal Parade en North Street, ontstaan, nie ver van die stad se sentrale plein, Donegall Square, en die Raadsaal (*City Hall'') nie.

Die argitek van die oorspronklike gebou, James Scott, 'n boorling van Belfast, het die afdelingswinkelgebou in 1935 van uitbreidings in die Art Deco-styl voorsien. Sinclair's was een van Belfast se mees prestigieuse afdelingswinkels. Gedurende die onluste in Noord-Ierland, die sogenaamde *Troubles*, is die gebou net soos baie ander in Belfast se middestad deur ontploffings beskadig. Sinclair's is op 12 Julie 1971 aangeval. Op 1 September 1972 het die afdelingswinkel sy deure vir goed gesluit.

Die gebou is later vir die beskeie bedrag van £60&nbsp;000 aan 'n Japannese onderneming verkoop en huisves tans 'n koffiehuis (op straatvlak) en kantore op die hoër verdiepings. Vanaf 2017 word die gebou deur *Cathedral Living Group* en *RMI Architects* (Belfast & Glasgow) herontwikkel om in die volgende jaar as studentehuisvesting te dien.

## Verwysings 
## Eksterne skakels
La Trinité-de-Thouberville

**La Trinité-de-Thouberville** is 'n Franse dorp in die département Eure (région Normandië), suid-wes van Rouen, met sowat 450 inwoners (2014).

Die dorp is geleë in die Roumois.

Die dorp word as *Tubertii Villa* vir die eerste keer in 1050 genoem dan as *Sancta Trinitas de Tubervilla* in 1175.

## Naburige munisipaliteite 
## Demografie
Wu Yang

duimnael|regs| Wu Yang-Li Xiaoxia
''Hierdie is 'n Chinese naam, die van is Wu.''

**Wu Yang** (vereenvoudigde Chinees: 武 杨; tradisionele Chinees: 武 楊; pinyin: Wǔ Yáng; gebore 5 Januarie 1992) is 'n Chinese damestafeltennisspeler. 

Sy het die goue medalje in die spanbyeenkomste by die Asiatiese Tafeltenniskampioenskap in 2009 gewen.  Sy het die enkelspeltitel tydens die 2009 Wêreld Juniortafeltenniskampioenskap gewen. Sy is bekend vir haar onortodokse, konstante kapstyl, maar kan ook 'n sterk teenaanvaller wees.

## Verwysings 
## Eksterne skakels 
* The ITTF Hall of Fame
Epictetus

**Epictetus** (Grieks: Ἐπίκτητος) was 'n stoïstiese filosoof uit die 1ste eeu n.C. Hy leef van ongeveer 50 tot 130 n.C. Saam met ander Romeinse filosowe soos Lucius Annaeus Seneca en Marcus Aurelius word Epictetus beskou as een van die leidende figure in die filosofie in die eerste eeu na Christus.

Epictetus se etiese opvattings is opmerklik konsekwent en kragtig en sy onderrigmetodes besonder effektief. Epictetus hou homself veral besig met integriteit, selfdissipline en persoonlike vryheid, wat hy bepleit deur van sy studente te eis dat sy twee sentrale idees grondig ondersoek moet word: die eienskap wat hy "wilsbesluit" (*prohairesis*) noem en die korrekte gebruik van indrukke (*chrēsis tōn phantasiōn*).

Epictetus beweer dat filosofie nie slegs 'n teoretiese dissipline is nie, maar wel 'n lewenswyse. Hy glo dat alle eksterne gebeure deur die noodlot bepaal word en mense dus daarop geen invloed het nie. 'n Mens sal alles wat gebeur kalm en nugter moet aanvaar. Maar almal is wel verantwoordelik vir hul eie dade, wat ons deur streng selfdissipline sou moet ondersoek en beheers.

## Lewe 
Hy word as Griekse slaaf uit Hiërapolis in Frigië (die hedendaagse Pamukkale in Turkye) na Rome gebring waar hy ‘n slaaf word van Epaphroditus, 'n belangrijke bestuurder aan die hof van Nero. In Rome studeer hy by Musonius Rufus, 'n Romeinse senator en stoïstiese filosoof wat met tussenposes onderrig gee in Rome. Na sy vrystelling is Epictetus self in Rome 'n leermeester. Epictetus word waarskynlik in 89 n.C. verban uit Rome, vanweë die edik van Domitianus wie alle filosowe uit Italië verban. Hierna doseer Epictetus in Nikopolis (Noordwes-Griekeland), die filosofie van die Stoïsisme, in 'n skool gestig deur hom.

## Voordragte en uitsprake 
Self het Epictetus niks geskryf nie, maar sy leerling en bewonderaar Arrianus het agt boeke leergesprekke (Grieks: διατριβαί [*diatribaí*], Latyn: *Dissertationes*, Engels: *Discourses*, Duits: *Lehrgespräche*, Frans: *Entretiens*) van Epictetus saamgestel; waarvan vier boeke bewaar gebly het. Ook stel Arrianus die Handboekie (*Encheiridion*) saam: 'n versameling van 53 aanhalings van Epictetus. Die praktiese advies wat hierin gegee word, word nou nog gerespekteer.

Daarnaas het net enkele fragmente en twyfelagtige tekste van Epictetus se werke bewaar gebly.

## Verwysings 
* Hierdie artikel is vertaal van die Nederlandse Wikipedia
Zhang Li

''Hierdie is 'n Chinese naam, die van is Zhang.''

**Zhang Li** (Chinees: 张立; Pinyin: Zhāng Lì; gebore 1951 ) is 'n voormalige damestafeltennisspeler uit China. Tussen  1973 en 1979 het sy verskeie medaljes in enkel-, dubbel- en spanbyeenkomste in die Asiatiese Tafeltenniskampioenskap en in die Wêreld Tafeltenniskampioenskap gewen. 

Na aftrede uit kompetisie het Zhang en haar man, Li Zhenshi, na die Verenigde State getrek, waar hulle die “World Champions Table Tennis Academy” in San Jose, Kalifornië bestuur. 

## Verwysings
Wang Zhiliang

''Hierdie is 'n Chinese naam, die van is Wang.''

**Wang Zhiliang** (Chinees: 王志良; * 1941 – † 15 September 2020) was 'n Chinese tafeltennisspeler en afrigter. By die 1963 Wêreld Tafeltenniskampioenskap het hy en sy spanmaat, Zhang Xielin, die eerste Chinese duo geword om die mansdubbel-gouemedalje by 'n wêreldkampioenskap te wen. 

## Verwysings
Zhang Xielin

''Hierdie is 'n Chinese naam, die van is Zhang.''

**Zhang Xielin** (gebore 1940) is 'n Chinese tafeltennisspeler wat die Olimpiese vlag die openingseremonie van die Olimpiese Somerspele in 2008 gedra het. 

Hy was in die 1960's aktief en gebruik 'n seldsame pengreep-kapstyl.

Hy is een van die vroegste suksesvolle langpluim-rubberspelers, en gebruik reëlmatige kaphoue en onvoorspelbare spintegniek. Hy was die eerste Chinese speler wat 'n mansdubbelspel (saam met Wang Zhiliang, by die 1963 Wêreld Tafeltenniskampioenskappe) gewen het.

## Verwysings
Zhang Deying

**Zhang Deying** (Chinees: 張 徳 英, gebore 1 Julie 1953) is 'n voormalige damestafeltennisspeler van China. Sy het tussen 1977 en 1981 verskeie medaljes in enkel-, dubbel- en spanbyeenkomste in die Asiatiese Tafeltenniskampioenskap en in die Wêreld Tafeltenniskampioenskap gewen. 

Sy is in 2010 by die “ITTF Hall of Fame” ingelyf.

## Verwysings 
## Eksterne skakels 
* The ITTF Hall of Fame
Hiroshi Hara (Plantkundige)

**Hiroshi Hara** (原 寛 Hara Hiroshi, 5 Januarie 1911 - 24 September 1986) was 'n Japannese plantkundige. Hy het in mosse gespesialiseer, maar het ook ander plante beskryf.

Die standaardouteursafkorting **H.Hara** word gebruik om hierdie persoon as die skrywer aan te dui wanneer 'n botaniese naam aangehaal word.

## Verwysings
Li Zhenshi

**Li Zhenshi** (gebore 29 Oktober 1949) is 'n Chinese manstafeltennisspeler en afrigter. Hy het tussen 1974 en 1981 verskeie medaljes in enkel-, dubbel- en spanbyeenkomste by die Asiatiese Tafeltenniskampioenskap en die Wêreld Tafeltenniskampioenskap gewen. 

Na uittrede uit kompetisie het Li en sy vrou, Zhang Li, na die Verenigde State getrek, waar hulle die “World Champions Table Tennis Academy” in San Jose, Kalifornië, bestuur. 

Li Zhenshi was die afrigter van die Amerikaanse nasionale span wat 'n bronsmedalje by die 1995 Wêreldbekertoernooi gewen het. Hy het ook die VSA-span by die Olimpiese Spele in 1996 afgerig.

## Verwysings
Genkei Masamune

**Genkei Masamune** (正宗 厳 敬 Masamune Genkei, 1899-1993) was 'n Japannese plantkundige, wat eers in Formosa, en na die Tweede Wêreldoorlog in Taiwan gewerk het. Hy is bekend vir sy omvattende botaniese indekse van Borneo en Taiwan, sowel as vir die identifisering van groot getalle nuwe spesies.

Die standaardskrywersafkorting **Masam** word gebruik om hierdie persoon as die skrywer aan te dui wanneer 'n botaniese naam aangehaal word.

## Geselekteerde publikasies 
* (1954) *Flora Kainantensis: A List of Vascular Plants of Taiwan* Plant Taxonomic Laboratory, Faculty of Sciences, Taipei National University, Taipei, Taiwan;
* (1945) *Boruneo no shokubutsu hoi. Enumeratio pteridophytarum Bornearum* Taihoku Imperial University, Taihoku, Formosa; 
* (1942) *Boruneo no kenka shokubutsu. Enumeratio phanerogamarum Bornearum* Taihoku Imperial University, Taihoku, Formosa; 
* (1936) met Noriaki Fukuyama *Short flora of Formosa; or, An enumeration of higher cryptogamic and phanerogamic plants hitherto known from the island of Formosa and its adjacent islands* "Kudoa", Taihoku, Formosa;
* (1933) *Phytogeographical position of Japan concerning indigenous genera of vascular cryptogamic plants* Taihoku Imperial University, Taihoku, Formosa; 
* (1932) *Contribution to our knowledge of the flora of the southern part of Japan* Taihoku Imperial University, Formosa;

## Sien ook 
* Lys van botaniste volgens outeursafkorting

## Verwysings
Dakota

duimnael|Die Dakotas

**Dakota** kan na een van die volgende verwys:

* Die Dakotas:
** Noord-Dakota, deelstaat in die midweste van die Verenigde State van Amerika.
** Suid-Dakota, deelstaat in die midweste van die Verenigde State van Amerika.

* Douglas DC-3, vliegtuig wat ook as die Dakota bekend staan.
* Dakota, 'n inheemse volk in Noord-Amerika.
* Dakota, 'n plek op die eiland Aruba in die Karibiese See.

## Verwysings
Dreikanter

duimnael|’n Dreikanter van die Windrivierkom, Wyoming, VSA. Eiendom van die Western Washington Universiteit. Foto deur AJ Wakefield, 2012.

'n **Dreikanter** is 'n soort windkei wat tipies in woestyn- of periglasiale omgewings vorm as gevolg van die skuuraksie van sand wat gewaai word. 
Dreikanters vertoon 'n kenmerkende piramidale vorm met drie windafgewerkte fasette. Die woord Dreikanter is 'n Duitse woord wat "drie-kant" beteken. 
Soortgelyk het 'n zweikanter twee windfasette, en 'n einkanter het net een windfaset. 
Die meeste plekke op die planeet het verskeie verweringsprosesse wat op dieselfde tyd plaasvind. Dit is dus moeilik om goeie voorbeelde van Dreikanters te vind. Antarktika is 'n goeie plek om sulke windkeie te vind, aangesien wind gewoonlik die enigste aktiewe verweringsagent is. Baie eksemplare is in die noord-oostelike Verenigde State gedurende die Pleistoseen-era gevorm toe die afwesigheid van plantegroei baie skrapse bedekking teen windgewaaide sediment voorsien het. 
## Algemene kenmerke 
Enkele algemene kenmerke van Dreikanters sluit in guts strukture, hoë polering, skerp riwwe, gate, groewe en heliese vorms. ]]

## Vorming 
In gebiede waar daar 'n heersende wind is, veroorsaak sand en rotsdeeltjies dat 'n rotsvlak plat en gepoleer word. Dit verander die massaverdeling van die rots en kan veroorsaak dat 'n ander oppervlak na die wind draai. As hierdie proses ongestoord bly, sal die gevolglike rots drie afsonderlike afgeplatte en gepoleerde sye hê.  Dreikanters vorm gewoonlik in droëomgewings met harde rotse.

## Sien ook 
*Eoliese prosesse
*Saltasie
*Verwering
*Meganiese verwering

## Verwysings 
## Eksterne skakels 
*An image of a Dreikanter 
*Glossary of Meteorology 
*The Bibliography of Aeolian Research
Masao Kitagawa

**Masao Kitagawa** (北 川 政 夫 Kitagawa Masao, 1910 - 1995) was 'n Japannese plantkundige en pteridoloog. Hy het die meeste van sy akademiese loopbaan by die Yokohama Nasionale Universiteit deurgebring.

Die standaardouteursafkorting **Kitag.** word gebruik om hierdie persoon as die skrywer aan te dui wanneer 'n botaniese naam aangehaal word.

## Verwysings
Paul Petard

**Paul Petard** (1912-1980) was 'n Franse plantkundige wat gespesialiseer het in die studie van inheemse plante van Frans-Polynesië. 

Sy boek "Petard botaniese plantensiklopedie" (Engels: "Petard Botanical Plant Encyclopedia") word steeds wyd gebruik as 'n verwysing, en bevat baie inligting oor tradisionele toepassings van Tahitiese Noni-sap. Hy het 'n doktorsgraad in aptekerswese gehad.

## Verwysings
Wryfkras

[duimnael|Wryfkrasse op sandsteen van die Juniata Formasie, by 'n [dagsoom op die Roete 322 noord-oos van State College, Pennsilvanië]]
260px|duimnael|links|Hoe wryfkrasse vorm, en die rigting van beweging op ‘n verskuiwing.
duimnael|Dekstraal-wryfkrase van piriet
200px|duimnael|regs|Wryfkrasse wat op die oppervlak van 'n klein verskuiwing ontwikkel
duimnael|links|Wryfkrasse op ‘n verskuiwingsvlak, suidelike wal van die Bear Valley-myn.
[duimnael|links|Kalsietwryfkrasvesels op die oppervlak van ‘n normale verskuiwing, oos van Kilve, [Somerset.]]

In geologie is 'n **wryfkras** 'n gladgepoleerde oppervlak wat veroorsaak word deur wrywingbeweging tussen rotse langs die twee sye van 'n verskuiwing. Hierdie oppervlak is gewoonlik geskraap in die rigting van beweging, met lyne/groewe in die rigting van beweging. Die wryfspieëlvlak kan bedek word deur mineraalvesels wat tydens die verskuiwingsbeweging gegroei het, bekend as wryfkrasvesels, wat ook die rigting van verplasing aandui. As gevolg van onreëlmatighede in die verskuiwingsvlak het blootgestelde wryfkrasvesels gewoonlik 'n trapsgewyse voorkoms wat gebruik kan word om die rigting van beweging oor die verskuiwing te bepaal. Die oppervlak voel gladder as die hand in dieselfde rigting beweeg as wat die geërodeerde kant van die verskuiwing beweeg het (sien skets vir verduideliking), aangesien die oppervlak in daardie rigting trappe het, soos die skubbe op 'n vis wanneer dit van die kop af gevryf word.

In pedologie, die studie van grond in hul natuurlike omgewing, is 'n wryfkras 'n oppervlak van die krake wat in grond met 'n hoë persentasie swelklei inhoud geproduseer word. In die Australiese grondklassifikasie is wryfkrasse, saam met lentikulêre strukturele aggregate, 'n aanduiding van 'n vertosol. 

## Verwysings 
* Allaby, A. and Allaby, M. (Eds). 1990. *The Concise Oxford Dictionary of Earth Sciences*. New York, USA: Oxford University Press.
* McDonald, R. C. et al. 1990.  *The Australian Soil and Land Survey Field Handbook*, 2nd Ed. Melbourne, Australia: Inkata Press.
* *Microtectonics*, by C.W.Passchier and R.A.J.Trouw, 2nd rev. and enlarged ed., 2005, XVI, 366 p., 322 illus., with CD
John Henry Heuland

**John Henry Heuland** (21 Maart 1778, Bayreuth - 16 November 1856, Hastings) was 'n Duitsgebore (Johann Heinrich) Engelse mineraloog en handelaar.
Hy was 'n Genoot van die Geologiese Vereniging van Londen. Sy versameling word gehou deur die Natuur Historiese Museum in Londen. 

In 1804 het hy mineraalmonsters in Lissabon gekoop. Hy het daarna deur Frankryk, Duitsland, Swede en Rusland gereis en minerale versamel en gekoop. Rondom die jaar 1806 het hy minerale bekom wat tussen die jare 1766 en 1806 deur sy oom Adolarius Jacob Forster in Europa versamel is. 

Sy oom se besigheid het later die Londense besigheid Heuland geword. Armand Levy het sy mineraalversameling gekategoriseer. 
Die mineraal heulandite is na hom vernoem. Hy het ook 'n twyfelagtige rol in die ontdekking van Palladium gespeel. 

## Verwysings 
## Bronne 
*
Macchi C.200

Die **Macchi C.200 Saetta** was 'n Italiaanse vegvliegtuig wat tydens die Tweede Wêreldoorlog diens gedoen het. Dit was een van die hoofvegvliegtuie van die *Regia Aeronautical* waarmee Italië die oorlog begin het. Die vliegtuig is ontwikkel na aanleiding van 'n spesifikasie vir 'n enkelsitplekvegvliegtuig deur die Italiaanse Lugmag.

Die doelwit was om die hele Italiaanse Lugmag van vooraf toe te rus met beter vliegtuie nadat die Italiaanse militêre bedrywighede in Oos-Afrika tot 'n einde gekom het. Die prototipe het sy nooiensvlug op 24 Desember 1937 onderneem en teen die tyd dat Italië sy toetrede tot die Tweede Wêreldoorlog in Junie 1940 maak, was daar reeds 156 van die vliegtuie in diens. Die vliegtuig se eerste aksie was teen die Britte by Malta en het ook aksie beleef in Griekeland, Noord-Afrika, Joego-Slawië en die Sowjetunie.

Die *Saetta* het ook teen Amerikaanse magte in Noord-Afrika geveg en ook ter verdediging van Italië self. Daar was 1&nbsp;151 van die vliegtuie gebou.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Jake LaMotta

**Giacobbe "Jake" LaMotta** (10 Julie 1922 – 19 September 2017) was 'n Amerikaanse professionele bokser, voormalige wêreldmiddelgewigkampioen en later 'n komediant. Sy bynaam was *The Raging Bull*, daar was ool later 'n film gemaak genaamd *Raging Bull* met Robert de Niro in die hoofrol. Hy was bekend vir sy vyf gevegte teen Sugar Ray Robinson.

## Verwysings 
## Eksterne skakels 
*  Amptelike webwerf 
*  
*
Hartebeesspruit

Die **Hartebeesspruit** is 'n takrivier van die Elandsrivier, op sy beurt 'n sytak van die Krokodilrivier in  Mpumalanga in Suid-Afrika.

## Oorsprong 
* 

## Monding 
* 

## Eksterne skakel 
* Google-kaart van die Hartebeesspruit se monding by Geonames.org (cc-by)